laion/Wikipedia-Exotic huggingface dataset:
চাঙারি

চাঙারি (বিকল্প বানান: চাঙ্গারি) বাংলাদেশ ও পশ্চিমবঙ্গে প্রচলিত বাঁশ বা বেত দিয়ে তৈরি টুকরি জাতীয় একপ্রকার পাত্র বা আধেয়। এটি নানা রকমের হয়ে থাকে যেমন ধামা বা ঝুড়ি। অঞ্চলভেদে এটি বিভিন্ন আকারের ও রকমের হয়ে থাকে এবং বিভিন্ন অঞ্চলে আকার ও আকৃতি অনুসারে বিভিন্ন নামে (চেঙ্গারি, চেঙারি, চ‍্যাঙারি ইত্যাদি) ডাকা হয়ে থাকে। মেদিনীপুরে এটিকে ঠেকা নামেও ডাকা হয়। সাধারণত বাঁশের তৈরি পাত্রবিশেষ বা ঝুড়িকেই চাঙারি বলা হয়। তবে প্রকৃতপক্ষে চাঙারি বলতে বাঁশের চাঁচলা দিয়ে তৈরি শক্তপোক্ত বেড় দেওয়া ঝুড়িকে বুঝানো হয়। সরল বাঙ্গালা অভিধান অনুসারে চাঙ্গারি একটি দেশি শব্দ যার মূল হল সংস্কৃত। ঈশানচন্দ্র ঘোষ তাঁর ‘জাতক’ গ্ৰন্থে বলেছেন, পালি শব্দ চ‍্যাঙ্গটক থেকে চ‍্যাঙ্গাড়ি এবং তার থেকেই পরে চাঙারি শব্দটির জন্ম। শরৎচন্দ্র চট্টোপাধ‍্যায় তাঁর ‘শ্রীকান্ত’ উপন‍্যাসে চাঙ্গারির কথা উল্লেখ করেছেন। এই উল্লেখ থেকে জানতে পারা যায় যে অতীতে ডোম জাতি বা বর্ণের লোকেরা চাঙারি বোনার কাজ করত। ‘এক মুষ্টি উপস্থিত বুদ্ধি, এক চাঙারি বিদ‍্যার সমতুল’ বলে একটি বাংলা প্রবাদও রয়েছে। চাঙারির বুনন পদ্ধতিটি প্রথমে কিছুটা চাটাই বুননের মতোই। কখনো যোগচিহ্নের মতো (++) একটার পর একটা বাঁশের চাঁচাড়ি উপর-নিচে রেখে বুনতে হয়। আবার গুণচিহ্নের মতো (××) পরপর বাঁশের চাঁচাড়ি উপর-নিচে রেখেও বোনা হয়। প্রায় বড়ো অর্ধগোলক আকারের বোনা হয়ে গেলে, এর পর একটু শক্ত বাঁশের চাঁচাড়ি দিয়ে ধারে গোলাকার বেড় দেওয়া হয়। শক্ত দড়ি দিয়ে টান করে বাঁধা হয়। বাঁধাকে একপ্রকার সেলাই বলা হয়। গ্রামীণ নারীরা এই চাঙারি বোনার কাজে দক্ষ। চাঙারি বাঁশের চাঁচাড়ি দিয়ে প্রস্তুত হয় বলে শক্ত হয় যা ধান, গম, কুড়ো প্রভৃতি রাখার জন্য বা অন‍্যত্র নিয়ে যাওয়ার জন‍্য ব‍্যবহার করা হয়। সাধারণত গ্রামাঞ্চলে এই প্রযুক্তির অধিক ব্যবহার লক্ষ্য করা যায়। "বাঙালির-বাসনকোশন"। draminbd.com/। সংগ্রহের তারিখ ৪ মার্চ ২০২১। [স্থায়ীভাবে অকার্যকর সংযোগ] "চাংগাড়ি, চাঙ্গাড়ি, চাংগারি, চাঙারি"। Aparajeyo Dictionary Web (ইংরেজি ভাষায়)। ২০২০-০৮-২৫। ২০২১-০১-১৭ তারিখে মূল থেকে আর্কাইভ করা। সংগ্রহের তারিখ ২০২১-০৩-০৪।  "Bongodorshon"। Bongodorshon | বাংলার যা কিছু উৎকৃষ্ট আর ভালো তাকেই সামনে আনছে। সংগ্রহের তারিখ ২০২১-০৩-০৪। [স্থায়ীভাবে অকার্যকর সংযোগ] মিত্র, সুবলচন্দ্র (১৯৩৬)। সরল বাঙ্গালা অভিধান (সপ্তম সংস্করণ)। কলকাতা: নিউ বেঙ্গল প্রেস। পৃষ্ঠা ৫৪২।  "চায্‌গারি, চাঙারি, চেঙ্গারি, চেঙারি"। www.english-bangla.com। সংগ্রহের তারিখ ৪ মার্চ ২০২১।
জীবাণুনাশক

জীবাণুনাশক বলতে এমন কিছু সক্রিয় রাসায়নিক পদার্থকে বোঝায় যেগুলি বিভিন্ন অণুজীবকে বিনষ্ট করতে পারে। বিভিন্ন দ্রব্য যেমন রঙ, উজ্জ্বল প্রলেপ বা বার্নিশ, পরিষ্কারক দ্রব্য, শ্যাম্পু, প্রসাধনী দ্রব্য, ইত্যাদিতে জীবাণুনাশক পদার্থ আবশ্যকীয় উপাদান হিসেবে বিরাজ করে (তথাকথিত "সংরক্ষক") যা ঐসব দ্রব্যের কার্যকরী আয়ু বৃদ্ধি করে এবং উন্নত মান বজায় রাখে। কিছু কিছু জীবাণুনাশক যৌগ ঔষধ হিসেবে যোনিপথে বা পায়ুপথে প্রয়োগ করা হয়, যা মানুষকে যৌন রোগ সংক্রমণের হাত থেকে প্রতিরক্ষা প্রদান করে (যাদের মধ্যে এইডস উল্লেখ্য)। জীবাণুনাশকগুলিকে বেশ কয়েকটি শ্রেণিতে ভাগ করা যায়। এগুলি হল: ভাইরাসনাশক - ভাইরাসের ডিএনএ বা পৃষ্ঠতলীয় প্রোটিনের ক্ষতিসাধন করে এগুলির সংক্রমণ ক্ষমতা বিনষ্ট করে দেয়। ব্যাকটেরিয়ানাশক ছত্রাকনাশক শৈবালনাশক জীবাণুনাশক পদার্থগুলি জীবাণু জড়কারক পদার্থগুলির সাথে একত্রে মিলে জীবাণু নিরোধক শ্রেণির পদার্থগুলি গঠন করেছে। জীবাণুনাশকগুলি আবার জীবনাশক নামক বৃহত্তর একটি শ্রেণির অন্তর্ভুক্ত। Microbicides, বিশ্ব স্বাস্থ্য সংস্থা উদ্ধৃতি টেমপ্লেট ইংরেজি প্যারামিটার ব্যবহার করেছে (link)
পল্লবী শারদা

পল্লবী শারদা (জন্ম: ৫ মার্চ ১৯৯০) ভারতীয় বংশোদ্ভূত একজন অস্ট্রেলিয়ান চলচ্চিত্র অভিনেত্রী। তিনি মাই নেম ইজ খান, দশ তলা, বেশরম, হাওয়াইজাদা, ও বেগম জান-এর মতো হিন্দি চলচ্চিত্রে অভিনয় করেছেন। ২০২১ সালে মুক্তিপ্রাপ্ত টম অ্যান্ড জেরি চলচ্চিত্রেও অভিনয় করেছিলে তিনি। পল্লবী শারদা পশ্চিম অস্ট্রেলিয়ার পার্থে হেমা শারদা এবং নলিন কান্ত শারদার পরিবারে জন্মগ্রহণ করেছিলেন। তার বাবা-মা দুজনেই আইআইটি'র প্রাক্তন শিক্ষার্থী এবং বিজ্ঞান ও প্রকৌশল বিভাগে পিএইচডি করেছেন। পল্লবীর জন্মের আগে তারা ১৯৮০ সালে অস্ট্রেলিয়ায় পাড়ি জমান। পল্লবী এসেনডনের লোথার হল স্কুলে অধ্যয়ন করেছিলেন, যেখানে তিনি একাডেমিক স্কলারশিপ লাভ করেন। "About"। Pallavi Sharda (ইংরেজি ভাষায়)। ২০১৯-০৮-০৯ তারিখে মূল থেকে আর্কাইভ করা। সংগ্রহের তারিখ ২০২১-০৩-০৪।  "Pallavi Sharda"। IMDb। সংগ্রহের তারিখ ২০২১-০৩-০৪।  "Building on Bollywood"। The Indian Express। সংগ্রহের তারিখ ২০১৫-০২-২৭।  "Tom & Jerry actress Pallavi Sharda talks about working in the live action animated film"। indulgexpress.com (ইংরেজি ভাষায়)। সংগ্রহের তারিখ ২০২১-০৩-০৪।  "UWA Staff Profile : The University of Western Australia : The University of Western Australia"। Uwa.edu.au। ২০১৩-০৯-২৯ তারিখে মূল থেকে আর্কাইভ করা। সংগ্রহের তারিখ ২০১৫-০২-২৭।  Nalin Kant Sharda। "Dr.Nalin Kant Sharda"। Nalinsharda.com। সংগ্রহের তারিখ ২০১৫-০২-২৭।  "I always regretted not being born in India: Pallavi Sharda"। The Times of India। সংগ্রহের তারিখ ২০১৫-০২-২৭।  "Pallavi Sharda - Ranbir's new leading lady - The Times of India"। The Times of India। ২০১৩-০৯-২৮ তারিখে মূল থেকে আর্কাইভ করা। সংগ্রহের তারিখ ২০১৫-০২-২৭।  "PROFILE: Pallavi Sharda living Bollywood dream"। Brimbank Weekly। ১৭ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১৩।  উইকিমিডিয়া কমন্সে পল্লবী শারদা সংক্রান্ত মিডিয়া রয়েছে। অফিসিয়াল ওয়েবসাইট ওয়েব্যাক মেশিনে আর্কাইভকৃত ১ নভেম্বর ২০২০ তারিখে ইন্টারনেট মুভি ডেটাবেজে পল্লবী শারদা (ইংরেজি) ফেসবুকে পল্লবী শারদা টুইটারে পল্লবী শারদা ইন্সটাগ্রামে পল্লবী শারদা বলিউড হাঙ্গামায় পল্লবী শারদা
চালুনি

চালুনি হল বাংলাদেশ ও পশ্চিমবঙ্গে প্রচলিত বাঁশ বা বেতের তৈরি ডালাজাতীয় একপ্রকার সরঞ্জাম। অঞ্চলভেদে এটি চালুন, চালনি, চালনা বা চাইল্নি নামেও পরিচিত। চালুনি একটি তদ্ভব শব্দ। জ্ঞানেন্দ্রমোহন দাস তাঁর ‘বাঙ্গালা ভাষার অভিধানে’ উল্লেখ করছেন যে চালুনি হলো বহুছিদ্রবিশিষ্ট বাঁশা বা তার নির্মিত একপ্রকার ছাঁকনিপাত্র যা দ্বারা শস‍্যাদি বা তার চূর্ণ চালা বা ঝাড়া হয়। চালুনি নিয়ে বাংলায় এক বা একাধিক প্রবাদ প্রবচন রয়েছে। ‘চালুনি বলে তোর পেছনে কেন ছেঁদা’ হল এমনই একটি একটি বাংলা প্রবাদ। নরসিংহ বসুর ‘ধর্মমঙ্গল’ কাব‍্যে চালুনির উল্লেখ রয়েছে, যাতে বলা হয়েছে যে অতীতে ডোম সম্প্রদায়ের লোকেরা চালুনি বোনার কাজ করতেন। চালুনির বুনন পদ্ধতি অনকেটাই চাঙারির বুনন পদ্ধতি মতোই। প্রথমে ++ যোগচিহ্নের মতো একটার পর একটা বাঁশের চাঁচাড়ি বা বেত উপর-নিচে রেখে বুনতে হয়। আবার ×× গুণচিহ্নের মতো বোনা হয়। তবে প্রত‍্যেকটি বেতের মাঝে মাঝে কিছুটা ছেড়ে ছেড়ে বা ফাঁক রেখে বুনতে হয়। বোনার একপর্যায়ে যখন কিছুটা গোলকাকার হয়ে যায় তখন তা দেখতে অনেকটা জালিদার নকশার মতো দেখায়। বেতের মাঝে মাঝে কিছুটা ছেড়ে ছেড়ে বা ফাঁক রেখে বোনার ফলে চালুনির গঠন বেশ নরম হয়। তবে এর বেড় খুব শক্ত করে বানানো হয়। সবশেষে শক্ত দড়ি বা তার দিয়ে টান করে বাধা হয়। গঠনে নরম হওয়ায় সাধারণত ভারি কাজে চালুনি ব‍্যবহৃত হয়না, বরং হালকা কাজে বিশেষত কোনো কিছু (যেমন-মুড়ি, চিড়ে, খই, চালে গুঁড়ো ইত‍্যাদি) বাছতে বা ঝাড়তে ব‍্যবহৃত হয়। অনেক সময় চালুনির উলটো দিকটিও কাজে লাগে। যেমন উৎসব বা পার্বণে লুচি বেলে চালুনির উপরে রাখা হয়। "বাঙালির-বাসনকোশন"। draminbd.com/। সংগ্রহের তারিখ ৪ মার্চ ২০২১। [স্থায়ীভাবে অকার্যকর সংযোগ] "কুলা চালুনি তেরি করে শেরপুরে সচ্ছলতা এসেছে অনেকের | সারাদেশ | The Daily Ittefaq"। archive1.ittefaq.com.bd। সংগ্রহের তারিখ ২০২১-০৩-০৪। [স্থায়ীভাবে অকার্যকর সংযোগ] newsbangladesh.com। "বাঁশ-বেত শিল্পে সচ্ছল বরগুনার ঋষি পরিবারগুলো"। www.newsbangladesh.com। সংগ্রহের তারিখ ২০২১-০৩-০৪। [স্থায়ীভাবে অকার্যকর সংযোগ] "শীতের স্মৃতি ধুপি পিঠা"। www.localguidesconnect.com (ইংরেজি ভাষায়)। ২০২০-১১-০৯। সংগ্রহের তারিখ ২০২১-০৩-০৪।
সমুন্দর

সমুন্দর (হিন্দি: समुन्दर, অনুবাদ 'সমুদ্র') হচ্ছে ১৯৮৬ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটির পরিচালক ছিলেন রাহুল রাওয়েল এবং প্রযোজক ছিলেন মুশির-রিয়াজ আর সঙ্গীত পরিচালনার দায়িত্বে ছিলেন রাহুল দেব বর্মণ। চলচ্চিত্রটিতে অভিনয় করেছিলেন সানি দেওল, পুনম ধিল্লোন, অনুপম খের এবং অমরিশ পুরি। সানি দেওল - অজিত পুনম ধিল্লোন - অঞ্জলি অনুপম খের - রাজেশ্বর নাথ/গিরিজা শঙ্কর অমরিশ পুরি - রায়জাদা নরসিংহ পরেশ রাওয়াল - হংসুখ Nirupama Kotru (২৭ জুন ২০১৬)। "RD Burman and the horrible 1980s"। indianexpress.com।  "I've always been non-conforming: Poonam Dhillon"। business-standard.com। ১৯ জুন ২০১৮।  ইন্টারনেট মুভি ডেটাবেজে সমুন্দর (ইংরেজি)
লাল পাথর

লাল পাথর হল একটি জনপ্রিয় বাংলা চলচ্চিত্র যা পরিচালনা করেন সুশীল মজুমদার। এই চলচ্চিত্রটি ১৯৬৪ সালে এসারবী প্রোডাকশান ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন সলিল চৌধুরী। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া দেবী, শ্রাবণী বসু, নির্মল কুমার। উত্তম কুমার সুপ্রিয়া দেবী শ্রাবণী বসু নির্মল কুমার কুমকুম বসু পতাকী ভট্টাচার্য রতন ভট্টাচার্য শান্তা ভট্টাচার্য সুতপা ভট্টাচার্য শতাব্দী দাস মলিনা দেবী রাজলক্ষ্মী দেবী শান্তা দেবী বিনয় দত্ত বানী গাঙ্গুলী সকল গানের সুরকার সলিল চৌধুরী। "Lal Patthar on Moviebuff.com"। Moviebuff.com। সংগ্রহের তারিখ ২০২১-০৩-০৪।  "Lal Patthar (1964) - Review, Star Cast, News, Photos"। Cinestaan। ২০২১-০৬-২১ তারিখে মূল থেকে আর্কাইভ করা। সংগ্রহের তারিখ ২০২১-০৩-০৪।  "সংরক্ষণাগারভুক্ত অনুলিপি"। ১০ মে ২০১৫ তারিখে মূল থেকে আর্কাইভ করা। সংগ্রহের তারিখ ৪ মার্চ ২০২১।  ইন্টারনেট মুভি ডেটাবেজে লাল পাথর (ইংরেজি)
পিঁড়ি

পিঁড়ি হল সাধারণত বসবার জন্য কাঠের তৈরি একপ্রকার ক্ষুদ্র ও নিচু আসন বা পাটা। অঞ্চলভেদে এটি পিঁড়ে বা পিড়ি নামেও পরিচিত। পিঁড়ি শব্দটি সংস্কৃত শব্দ ‘পিণ্ডি’ থেকে 'পিংড়ি', তারপর 'পিঁড়ি' রূপে বাংলায় এসেছে। গ্রামাঞ্চলে এখনও পিঁড়ির ব্যবহার চালু আছে। পিঁড়ি আকারগতভাবে ছোটো ও নীচু কাঠের আসন হওয়ায় এতে বসে প্রাচীন কালে বাঙালি নারীরা কুটনা কুটা এবং রান্না করার কাজে ব্যবহার করত। সাধারণত বসার কাজে পিঁড়ি ব্যবহার করা হলেও এর পাশাপাশি রুটি বেলার জন্য কিংবা তদ্রূপ অন্যান্য কাজেও বিভিন্ন আকারের পিঁড়ি ব্যবহার করা হয়ে থাকে। "আসবাবপত্র - বাংলাপিডিয়া"। bn.banglapedia.org। সংগ্রহের তারিখ ২০২১-০৩-০৪।  "বাঙালির-বাসনকোশন"। draminbd.com/। সংগ্রহের তারিখ ৪ মার্চ ২০২১। [স্থায়ীভাবে অকার্যকর সংযোগ] "পিঁড়ি - শব্দের বাংলা অর্থ at english-bangla.com"। www.english-bangla.com (ইংরেজি ভাষায়)। সংগ্রহের তারিখ ২০২১-০৩-০৪।  "Meaning of (কথ্য) পিঁড়ে - Bangla 2 Bangla / English Dictionary"। www.ovidhan.org। সংগ্রহের তারিখ ২০২১-০৩-০৪।  "Bengali to Bengali | Alphabet প | Page 43"। accessibledictionary.gov.bd। সংগ্রহের তারিখ ২০২১-০৩-০৪।  "পিঁড়ে"। Aparajeyo Dictionary Web (ইংরেজি ভাষায়)। ২০২০-০৯-১০। ২০২১-০১-১৭ তারিখে মূল থেকে আর্কাইভ করা। সংগ্রহের তারিখ ২০২১-০৩-০৪।  "গ্রামবাংলার অপরূপ কারুপণ্য"। সমকাল (ইংরেজি ভাষায়)। সংগ্রহের তারিখ ২০২১-০৩-০৪। [স্থায়ীভাবে অকার্যকর সংযোগ]
বৃহৎ ব্যাপ্তির নিরাময়মূলক ঔষধ

বৃহৎ ব্যাপ্তির নিরাময়মূলক ঔষধ (ইংরেজি: Broad-spectrum therapeutic) বলতে একধরনের সক্রিয় জীবাণুরোধক পদার্থ বা ঔষধকে বোঝায় যা একাধিক ধরনের রোগসৃষ্টিকারী জীবাণুর বিরুদ্ধে কার্যকর। যেমন কিছু ব্যাকটেরিয়া নিরোধক ঔষধ ব্যাকটেরিয়া ও ভাইরাস উভয় প্রকার জীবাণুর বিরুদ্ধে কার্যকর, তাই এগুলিকে বৃহৎ ব্যাপ্তির নিরাময়মূলক ঔষধ বলা হয়। বৃহৎ ব্যাপ্তির নিরাময়মূলক ঔষধের বিপরীত ধরনের ঔষধগুলিকে ক্ষুদ্র ব্যাপ্তির নিরাময়মূলক ঔষধ (ইংরেজি: Narrow-spectrum therapeutic) বলা হয়; এগুলি নির্দিষ্ট কিছু জীবাণু কিংবা খুবই সদৃশ কিছু জীবাণুর সমষ্টির উপরে কাজ করে। বৃহৎ ব্যাপ্তির নিরাময়মূলক ঔষধগুলিকে বৈশ্বিক মহামারী চলাকালে সম্ভাব্য জরুরি চিকিৎসা হিসেবে প্রস্তাব করে হয়েছে। অ্যাজিথ্রোমাইসিন (Azithromycin) ও নিটাজোক্স্যানাইড (Nitazoxanide) সর্বপ্রথম আবিষ্কৃত দুইটি বৃহৎ ব্যাপ্তির নিরাময়মূলক ঔষধ। বৃহৎ ব্যাপ্তির ব্যাকটেরিয়া নিরোধক ঔষধ (Broad-spectrum antibiotic) বৃহৎ ব্যাপ্তির ভাইরাস নিরোধক ঔষধ (Broad-spectrum antiviral drug) "NIH funds development of new broad-spectrum therapeutics"। National Institutes of Health (NIH) (ইংরেজি ভাষায়)। ২০১৫-০৯-১৮। সংগ্রহের তারিখ ২০২০-০৯-১৪।  "Biodefense Strategic Plan | NIH: National Institute of Allergy and Infectious Diseases"। www.niaid.nih.gov (ইংরেজি ভাষায়)। সংগ্রহের তারিখ ২০২০-০৯-১৪।  Firth, Anton; Prathapan, Praveen (২০২০-১২-০১)। "Azithromycin: The First Broad-spectrum Therapeutic"। European Journal of Medicinal Chemistry (ইংরেজি ভাষায়)। 207: 112739। আইএসএসএন 0223-5234। ডিওআই:10.1016/j.ejmech.2020.112739। পিএমআইডি 32871342 |pmid= এর মান পরীক্ষা করুন (সাহায্য)। পিএমসি 7434625  |pmc= এর মান পরীক্ষা করুন (সাহায্য)।  Firth, Anton; Prathapan, Praveen (২০২১-০১-০১)। "Broad-spectrum therapeutics: A new antimicrobial class"। Current Research in Pharmacology and Drug Discovery (ইংরেজি ভাষায়)। 2: 100011। আইএসএসএন 2590-2571। ডিওআই:10.1016/j.crphar.2020.100011 ।
বরিস গুসম্যান

বরিস ইয়েভেসেভিচ গুসম্যান (১৮৯২-১৯৪৪) একজন সোভিয়েত লেখক, চিত্রনাট্য লেখক, নাট্য পরিচালক এবং প্রাভদার কলামিস্ট ছিলেন। বোলশোই থিয়েটারের উপ-পরিচালক এবং পরবর্তীকালে সোভিয়েত রেডিও কমিটি আর্টস বিভাগের পরিচালক হিসাবে, গুসমান সোভিয়েত ইউনিয়নে এবং আন্তর্জাতিকভাবে সের্গেই প্রোকোফিয়েভের সংগীত প্রচারে গুরুত্বপূর্ণ ভূমিকা পালন করেছিলেন। গুসমান ১৯৩০ এর দশকের শেষের দিকে গ্রেট পার্জেসের সময় গ্রেপ্তার হন এবং ১৯৪৪ সালে একটি শ্রম শিবিরে মারা যান। যুবক হিসাবে গুসম্যান একজন বেহালাবিদ ছিলেন এবং শেরমেতেভ পরিবারের সেন্ট পিটার্সবার্গ সিম্ফনি অর্কেস্ট্রার হয়ে বাজাতেন। Smirnov, Stanislav (২৪ মে ২০১২)। "Don't Part Ways with the Muses"। Pravda। ২০১৪-০১-১৫ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০১৪।
জানে আলম

জানে আলম (? – ২ মার্চ ২০২১) বাংলাদেশের একজন স্বনামধন্য কণ্ঠশিল্পী, সুরকার, গীতিকার ও প্রযোজক ছিলেন। বাংলা পপ সঙ্গীতের স্রষ্টা ও প্রচারক হিসেবে যে পাঁচজন শিল্পীকে মনে করা হয় উনি তাদের একজন। জানে আলম জন্মগ্রহণ করেন মানিকগঞ্জ জেলার হরিরামপুরে। বাংলাদেশের স্বাধীনতার পরে ঢাকা রেকর্ডস থেকে প্রকাশিত প্রথম অ্যালবাম 'বনমালী' দিয়ে শ্রোতাদের মাঝে পরিচিতি লাভ করেন। সত্তরের দশকে পপ সঙ্গীতের সাথে লোকধাঁচ এবং আধ্যত্মবাদের মিশ্রণে গানের জন্য জানে আলম বেশ জনপ্রিয় ছিলেন। তার কণ্ঠে গাওয়া প্রায় ৪০০০ গানগুলোর মধ্যে ‘একটি গন্ধমের লাগিয়া’, ‘স্কুল খুইলাছে রে মাওলা’, ‘কালি ছাড়া কলমের মূল্য যে নাই, ফুল ছাড়া ফাগুনের নামটাই বৃথা’, ‘তুমি পিরিতি শিখাইয়া’, ‘দয়াল বাবা কেবলা কাবা’ অন্যতম জনপ্রিয় গান। কণ্ঠশিল্পী জানে আলম বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালে চিকিৎসাধীন অবস্থায় মারা যান। মানিকগঞ্জের হরিরামপুরের যাত্রাপুরে পারিবারিক কবরস্থানে এই গুণী শিল্পীকে দাফন করা হয়। "যাত্রাপুরে চিরনিদ্রায় জানে আলম"। দৈনিক প্রথম আলো। ৩ মার্চ ২০২১। সংগ্রহের তারিখ ৪ মার্চ ২০২১।  "চলে গেলেন 'একটি গন্ধমেরও লাগিয়া' গানের স্রষ্টা জানে আলম"। প্রথম আলো। মার্চ ৩, ২০২১। সংগ্রহের তারিখ মার্চ ৪, ২০২১।  "কণ্ঠশিল্পী জানে আলম মারা গেছেন"। দ্যা ডেইলি স্টার। মার্চ ২, ২০২১। সংগ্রহের তারিখ মার্চ ৪, ২০২১।
বেগম ঐজাজ রসুল

বেগম কুদসিয়া ঐজাজ রসুল (৪ এপ্রিল ১৯০৮ - ১ আগস্ট ২০০১) ভারতের সংবিধান সভার একমাত্র মুসলিম নারীসদস্য যিনি ভারতের সংবিধানের খসড়া তৈরি করেছিলেন। এর পাশাপাশি তিনি একজন লেখিকাও ছিলেন । ১৯০৯ সালের ২রা এপ্রিল বেগম রসুল স্যার জুলফিকার আলী খান এবং মাহমুদা সুলতানা দম্পতির ঘরে জন্মগ্রহণ করেছিলেন। জন্মের পর তাঁর নাম দেওয়া হয়েছিল কুদসিয়া বেগম। তাঁর পিতা স্যার জুলফিকার পাঞ্জাবের মালেরকোটলা শাসকপরিবারের একটি জ্ঞাতিগোষ্ঠীর অন্তর্ভুক্ত ছিলেন। তাঁর মা মাহমুদা সুলতান ছিলেন লোহারুর নবাব আলাউদ্দিন আহমেদ খানের কন্যা। ১৯৩৫ সালে ভারত শাসন আইন কার্যকর হওয়ার সাথে সাথে তিনি নিখিল ভারত মুসলিম লীগে যোগ দিয়ে নির্বাচনী রাজনীতিতে প্রবেশ করেছিলেন। ১৯৩৭ সালের নির্বাচনে তিনি অসংরক্ষিত আসন থেকে সফলভাবে প্রতিদ্বন্দ্বিতা করেছিলেন এবং উত্তর প্রদেশ বিধানসভায় নির্বাচিত হয়েছিলেন। ১৯৫২ সাল পর্যন্ত তিনি এর সদস্য ছিলেন। তিনি ১৯৩৭ থেকে ১৯৪০ সাল পর্যন্ত কাউন্সিলের ডেপুটি প্রেসিডেন্টের পদে অধিষ্ঠিত ছিলেন এবং ১৯৫০ থেকে ১৯৫২ সাল পর্যন্ত পরিষদে বিরোধীদলীয় নেত্রী হিসাবে কাজ করেছিলেন। তিনি ভারতের প্রথম মহিলা এবং বিশ্বের প্রথম মুসলিম মহিলা হিসেবে এই পদে অধিষ্ঠিত হয়েছিলেন। পারিবারিক পটভূমি থাকা সত্ত্বেও তিনি জমিদারি প্রথা বিলুপ্তির পক্ষে তাঁর দৃঢ় সমর্থন জাহির করেছিলেন। তিনি ধর্মের ভিত্তিতে ভোটারদের পৃথক করার দাবির তীব্র বিরোধিতা করেছিলেন। তিনি ২০ বছর যাবত ভারতীয় মহিলা হকি ফেডারেশনের সভাপতির দায়িত্ব পালন করেছিলেন এবং এশিয়ান মহিলা হকি ফেডারেশনেরও সভাপতি ছিলেন। তাঁর নামে ভারতীয় মহিলা হকি কাপের নামকরণ করা হয়েছে । ১৯৫৩ সালে বেগম রসুল জাপানে প্রেরিত প্রধানমন্ত্রী শুভেচ্ছা প্রতিনিধি এবং ১৯৫৫ সালে তুরস্কে প্রেরিত ভারতীয় সংসদীয় প্রতিনিধি দলের সদস্য ছিলেন। তিনি সাহিত্যের প্রতি গভীর অনুরাগী ছিলেন। তিনি থ্রি উইক্‌স ইন জাপান (Three Weeks in Japan) শিরোনামে একটি বই লিখেছিলেন। এছাড়াও তিনি বিভিন্ন পত্র-পত্রিকাতে লেখালেখি করতেন। তাঁর লেখা আত্মজীবনীর শিরোনাম হলো পর্দা থেকে সংসদ: ভারতীয় রাজনীতিতে একজন মুসলিম মহিলা (Purdah to Parliament: A Muslim Woman in Indian Politics)। George, Christina (২০১৮-০২-১৪)। "Begum Aizaz Rasul: The only Muslim woman to oppose minority reservations in the Constituent Assembly"। The Indian Express। সংগ্রহের তারিখ ২০২০-০২-২৬।  "LOK SABHA: SYNOPSIS OF DEBATES"। parliamentofindia.nic.in। ২৪ মার্চ ২০০৫ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০১৭।
আদ্রিয়ান মার্শ

আদ্রিয়ান মার্শ (জন্ম ৪ নভেম্বর ১৯৭৮) একজন প্রাক্তন ইংলিশ ক্রিকেটার। তিনি ছিলেন বাঁহাতি ব্যাটসম্যান এবং ডানহাতি মিডিয়াম পেস বোলার। মার্শ ১৯৯৬ সালের আগস্টে ডাক (শূন্য রানে আউট) দিয়ে অভিষেক করে সোমারসেটের দ্বিতীয় একাদশের হয়ে খেলেন। তিনি টানা তিন মউসুমে ফ্রেন্ডস প্রভিডেন্ট ট্রফিতে ডার্বিশায়ার ক্রিকেট বোর্ডের প্রতিনিধিত্ব করেছেন। ক্রিকেটআর্কাইভে আদ্রিয়ান মার্শ (সদস্যতা প্রয়োজনীয়) (ইংরেজি) ইএসপিএনক্রিকইনফোতে আদ্রিয়ান মার্শ (ইংরেজি)
অ্যান্ড্রু পেন

অ্যান্ড্রু জোনাথন পেন (জন্ম ২৭ জুলাই ১৯৭৪) একজন নিউজিল্যান্ডের একজন প্রাক্তন ক্রিকেটার। তিনি নিউজিল্যান্ডের হয়ে পাঁচটি একদিনের আন্তর্জাতিক খেলেন। তিনি হক কাপে পেন ওয়াঙ্গানুইয়ের হয়েও খেলেছিলেন। পেন নিউজিল্যান্ডের সাথে তিনটি বিদেশে সফর করেছিলেন এবং এই তিনটি ট্যুর কোনও টেস্ট না খেলেই পুরো ক্যারিয়ারে টেস্ট খেলোয়াড় দলে থেকে সর্বাধিক ট্যুরের রেকর্ড গড়েন। পেন এখন সম্পত্তি এবং বাণিজ্যিক আইনে সলিসিটার হিসেবে কাজ করছেন। Walmsley, Keith (২০০৩)। Mosts Without in Test Cricket। Keith Walmsley Publishing Pty Ltd। পৃষ্ঠা 457। আইএসবিএন 0947540067। .
বৃহৎ ব্যাপ্তির ব্যাকটেরিয়া নিরোধক ঔষধ

বৃহৎ ব্যাপ্তির ব্যাকটেরিয়া নিরোধক ঔষধ (ইংরেজি: Broad-antimicrobial spectrum antibiotic) বলতে এক ধরনের ব্যাকটেরিয়া নিরোধক ঔষধকে (অ্যান্টিবায়োটিক) বোঝায়, যেগুলি সাধারণত গ্রাম-ধনাত্মক ও গ্রাম-ঋণাত্মক - এই দুই প্রধান দলের ব্যাকটেরিয়া দলের উপরে কাজ করে থাকে। এছাড়া একটি বৃহৎ পরিসীমার মধ্যে অন্তর্গত বহু বিভিন্ন রোগ-সৃষ্টিকারী ব্যাকটেরিয়ার বিরুদ্ধে কাজ করে এরকম যেকোনও ব্যাকটেরিয়া নিরোধক ঔষধকেও বৃহৎ ব্যাপ্তির ব্যাকটেরিয়া নিরোধক ঔষধ ডাকা হয়ে থাকে। যখন সন্দেহ করা হয় যে কোনও ব্যাকটেরিয়াঘটিত রোগের সংক্রমণ হয়েছে, কিন্তু কোন্‌ দলের ব্যাকটেরিয়ার কারণে তা ঘটেছে, সেটি অজানা থাকে, তখন এই ঔষধগুলিকে ব্যবহার করা হয় (অভিজ্ঞতাভিত্তিক চিকিৎসা)। অথবা একাধিক দলের ব্যাকটেরিয়ার কারণে সংক্রমণ হয়েছে সন্দেহ হলেও এই ঔষধগুলি ব্যবহার করা হয়। এর বিপরীতে ক্ষুদ্র ব্যাপ্তির ব্যাকটেরিয়া নিরোধক ঔষধগুলি শুধুমাত্র নির্দিষ্ট একটি দলের ব্যাকটেরিয়ার উপরে কার্যকরী হয়ে থাকে। বৃহৎ ব্যাপ্তির ব্যাকটেরিয়া নিরোধক ঔষধগুলি শক্তিশালী হলেও এগুলি দেহের স্থানীয়, স্বাভাবিক ব্যাকটেরিয়াগুলির জন্য বিশেষভাবে ঝুঁকিপূর্ণ হতে পারে এবং জীবাণু নিরোধক সহিষ্ণুতার জন্ম দিতে পারে। বৃহৎ ব্যাপ্তির ব্যাকটেরিয়া নিরোধক ঔষধের একটি বহুল ব্যবহৃত উদাহরণ হল অ্যাম্পিসিলিন। মানবদেহের জন্য: ডক্সিসাইক্লিন মিনোসাইক্লিন অ্যামিনোগ্লাইকোসাইডস (স্ট্রেপটোমাইসিন ব্যতীত) অ্যাম্পিসিলিন অ্যামক্সিসিলিন (অগমেন্টিন বা ক্ল্যাভুলানিক অ্যাসিড) অ্যাজিথ্রোমাইসিন কার্বাপেনেমস (যেমন, ইমিপেনেম) পিপেরাসিলিন কুইনোলোন (যেমন, সিপ্রোফ্লক্সাসিন) টেট্রাসাইক্লিন অ্যান্টিবায়োটিক (সেয়ারসাইক্লিন ব্যতীত) ক্লোরামফেনিকল টিসার্সিলিন সালফামেথোক্সাজোল (ব্যাক্ট্রিম) ওফ্লক্সাসিন Ory EM, Yow EM (জুলাই ১৯৬৩)। "The use and abuse of the broad spectrum antibiotics"। JAMA। 185 (4): 273–9। ডিওআই:10.1001/jama.1963.03060040057022। পিএমআইডি 13940450।  Clayton L. Thomas, সম্পাদক (১৯৯৩)। Taber's Cyclopedic Medical Dictionary (17th সংস্করণ)। F. A. Davis Co.। আইএসবিএন 978-0-8036-8313-6।  Hopkins SJ (১৯৯৭)। Drugs and Pharmacology for Nurses (12th সংস্করণ)। Churchill Livingstone। আইএসবিএন 978-0-443-05249-1।  Coon ER, Quinonez RA, Morgan DJ, Dhruva SS, Ho T, Money N, Schroeder AR (এপ্রিল ২০১৯)। "2018 Update on Pediatric Medical Overuse: A Review"। JAMA Pediatrics। 173 (4): 379–384। এসটুসিআইডি 73495617। ডিওআই:10.1001/jamapediatrics.2018.5550। পিএমআইডি 30776069। উদ্ধৃতি টেমপ্লেট ইংরেজি প্যারামিটার ব্যবহার করেছে (link) McMullan BJ, Mostaghim M (জুন ২০১৫)। "Prescribing azithromycin"। Australian Prescriber। 38 (3): 87–9। ডিওআই:10.18773/austprescr.2015.030। পিএমআইডি 26648627। পিএমসি 4653965 । উদ্ধৃতি টেমপ্লেট ইংরেজি প্যারামিটার ব্যবহার করেছে (link) বৃহৎ ব্যাপ্তির ভাইরাস নিরোধক ঔষধ (Broad-spectrum antiviral drug) বৃহৎ ব্যাপ্তির নিরাময়মূলক ঔষধ (Broad-spectrum therapeutic)
নির্দেশনা (চিকিৎসাবিজ্ঞান)

চিকিৎসাবিজ্ঞানে নির্দেশনা (ইংরেজি: Indication) বলতে চিকিৎসার অংশ হিসেবে কোনও পরীক্ষা, ঔষধ, পদ্ধতি বা অস্ত্রোপচার প্রয়োগ করার বৈধ কারণকে বোঝানো হয়। কোনও পদ্ধতি বা ঔষধ ব্যবহারকে সমর্থনকারী একাধিক নির্দেশনা থাকতে পারে। নির্দেশনার সাথে রোগনির্ণয়ের পার্থক্য আছে। রোগনির্ণয় পরিভাষাটি দিয়ে কোনও বিশেষ রোগাবস্থা কোনও ব্যক্তির দেহে উপস্থিত আছে কি না, তার মূল্যায়নকে বোঝানো হয়। অন্যদিকে নির্দেশনা পরিভাষাটি দিয়ে কোনও কিছু ব্যবহারের পেছনের বৈধ কারণকে বোঝানো হয়। নির্দেশনার বিপরীত ধারণাটি হল প্রতিনির্দেশনা (Contraindication), যা দিয়ে কোনও বিশেষ চিকিৎসা পদ্ধতি ব্যবহার করা থেকে বিরত থাকার পেছনের কারণকে বোঝায়, কেননা এক্ষেত্রে চিকিৎসার কারণে লাভের তুলনায় ক্ষতির ঝুঁকি বেশি থাকে। মার্কিন যুক্তরাষ্ট্রে চিকিৎসকের ব্যবস্থাপত্রে লিখিত ঔষধগুলির নির্দেশনাগুলি ফেডারেল ড্রাগ অ্যাডমিনিস্ট্রেশন (কেন্দ্রীয় ঔষধ প্রশাসন) দ্বারা অনুমোদিত হতে হয়। ঔষধের মোড়কের বা মোড়কের ভেতরের কাগজে ঔষধ ব্যবস্থাপনা সংক্রান্ত তথ্যের "নির্দেশনা ও ব্যবহারবিধি" নামক অংশে নির্দেশনাগুলি অন্তর্ভুক্ত থাকে। এই অংশটির মূল উদ্দেশ্য হল স্বাস্থ্যসেবা প্রদানকারী পেশাদার ব্যক্তিরা যেন তাৎক্ষণিকভাবে রোগীদের জন্য উপযুক্ত চিকিৎসা চিহ্নিত করতে পারেন, সেজন্য ঔষধের অনুমোদিত নির্দেশনাগুলি পরিষ্কারভাবে উপস্থাপন করা। নির্দেশনা ও ব্যবহারবিধি অনুচ্ছেদটিতে যে রোগ বা রোগাবস্থাটির জন্য ঔষধটি অনুমোদিত হয়েছে, তা উল্লেখ করা হয়, সেটির লক্ষণ-উপসর্গগুলি উল্লেখ করা হয় এবং আলোচ্য ঔষধটি নিরাময়, প্রতিরোধ, উপশম নাকি রোগনির্ণয়ের জন্য ব্যবহার করতে হবে, সে ব্যাপারে নির্দেশনা প্রদান করা হয়। অধিকন্তু, নির্দেশনা ও ব্যবহারবিধি অনুচ্ছেদে কোন্‌ বয়োগোষ্ঠীর জন্য ঔষধটি অনুমোদিত, তার উল্লেখ থাকে এবং অন্যান্য প্রয়োজনীয় তথ্যাদি থাকে যাতে সেটিকে উপযুক্তরূপে ব্যবহার করা যায় (যেমন কোন রোগীর শ্রেণী বা বয়োগোষ্ঠীর জন্য এটি প্রযোজ্য এবং অন্য কোনও সহায়ক চিকিৎসা আবশ্যক কি না)। "Indication - Medical Definition and More from Merriam-Webster"। ১৪ জুলাই ২০১১ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১০।  "Indications for Drugs: Approved vs. Non-approved by MedicineNet.com"। MedicineNet (ইংরেজি ভাষায়)। সংগ্রহের তারিখ ২০১৮-১১-০১।  "What's the Value of the Drug Indication? | Clinical Drug Information"। www.wolterskluwercdi.com (ইংরেজি ভাষায়)। সংগ্রহের তারিখ ২০১৮-১০-১৫।  "Contraindication - Medical Definition and More from Merriam-Webster"। ৩ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১০।
মাদল

মাদল ভারতীয় উপমহাদেশে প্রচলিত একধরনের ঐতিহ্যবাহী তালাশ্রয়ী লোকবাদ্যযন্ত্র। নেপালে এবং ভারতের আদিবাসী সম্প্রদায়ের মাঝে মাদল সমধিক জনপ্রিয় একটি বাদ্যযন্ত্র। বেশকিছু লোকসঙ্গীতে এটিকে প্রধান বাদ্যযন্ত্র হিসেবে ব্যবহার করা হয়। নেপালি লোকসঙ্গীতে মূলত তাল রক্ষার জন্য মাদল ব্যবহৃত হয়। সেখানে এটি হাতে বাজানো ঢাকি (হ্যান্ড ড্রাম) হিসাবে বেশ জনপ্রিয় এবং ব্যাপকভাবে ব্যবহৃত হয়। মাদল নেপালের একটি জাতীয় বাদ্যযন্ত্র। এই নেপালি টোকাযন্ত্রটিকে বেশিরভাগ নেপালি লোকসংগীতের মেরুদণ্ড বলা চলে। খ্যাতনামা নেপালি সংগীতশিল্পী রণজিৎ গজমের যখন রাহুল দেব বর্মণের অধীনে কাজ শুরু করেছিলেন তখন তিনি এই যন্ত্রটিকে বলিউড সংগীতের সাথে পরিচয় করিয়েছিলেন। তিনি "হাম দোনো দো প্রেমী দুনিয়া ছোড় চলে" এবং "কাঞ্ছি রে কাঞ্ছি রে" এর মতো অসংখ্য বলিউড গানে এটি ব্যবহার করেছেন। নির্দিষ্ট কয়েকটি আদিবাসী গোষ্ঠীর মধ্যে ভিন্ন প্রকারের নিজস্ব মাদল রয়েছে। মাদলের উৎপত্তি হয়েছিল নেপালের মগর সম্প্রদায়ের হাত ধরে। নেপালি ভাষায় প্ৰাচীনকালে মাদলকে মৰ্দল বলে ডাকা হত। মাদল নির্মাণের জন্য সাধারণত কাঠের টুকরা খোদাই করা হয় যাতে একটি ফাঁকা গহ্বর তৈরি হয়। এই গহ্বরটির স্থানীয় নাম ঘর। এর দুপ্রান্তের মাথাগুলো দ্বি-স্তরযুক্ত ছাগলের চামড়া দিয়ে ঢাকা দেওয়া হয় এবং ময়দা, লোহার ফাইলিং ও ডিমের তৈরি একধরনের কালো পেস্ট দিয়ে প্রতিটি মাথার মাঝখানে জায়গাটি একটি বৃত্তাকারে পুড়িয়ে দেওয়া হয়। এই চিহ্নটি মাথায় ওজন যুক্ত করে এবং মাদলের শব্দকে উল্লেখযোগ্যভাবে পরিবর্তন করে যা ঘণ্টার সমতুল্য শব্দ দেয়। বড় এবং ছোট মাথাকে প্রায়শই যথাক্রমে পুরুষ এবং মহিলা হিসাবে উল্লেখ করা হয়। মাদল নেপালের রাষ্ট্রীয় বাদ্য। এই বাদ্য নেপালি জাতির সংগীতের মেরুদন্ড। Darnāla, Rāmaśaraṇa (২০০৪)। Nepālī bājā (1. saṃskaraṇa. সংস্করণ)। Ratna Pustaka Bhaṇḍāra। আইএসবিএন 99933-0-463-8।  "Nepalese Madal"। ২০১২-০৩-২৭ তারিখে মূল থেকে আর্কাইভ করা। সংগ্রহের তারিখ ২০১১-০৭-১৬।  Kan̐ḍela, Rāmaprasāda (২০০৪)। Nepālī lokabājā (Saṃskaraṇa. 1. সংস্করণ)। Nepālī Lokabājā Saṅgrahālaya। আইএসবিএন 99933-877-3-8।